ऑटो चालक अपराधियों पर रखें नजर
गंगापुर सिटी. ऑटोचालकों को हिदायत देते आरपीएफ उप थाना प्रभारी।
गंगापुर सिटी|रेलवे सुरक्षाबल (आरपीएफ) उप थाने में प्रभारी कमल सिंह ने शनिवार को शहर के ऑटो चालकों की बैठक ली। बैठक में उन्होंने कहा कि ऑटो चालक नियमों की पालना के साथ ऑटो चलाएं। नियमों की पालना नहीं होने पर उनके खिलाफ रेलवे एक्ट के तहत कार्रवाई की जाएगी। उन्होंने कहा कि चालक अपनी यूनीफॉर्म पहनकर, नेम प्लेट लगाकर ही गाड़ी का संचालन करें।
रेलवे स्टेशन पर आपराधिक तत्वों की जानकारी मिलने पर वे आरपीएफ को सूचित करें। ट्रेन के आने के बाद रेलवे सर्कुलेटिंग एरिया में अपना ऑटो लाइन में खड़ा करे जिससे कि ट्रैफिक जाम नहीं हो।साथ ही स्टेशन से उतरने वाले यात्रियों को निकलने में कोई परेशानी नहीं हो। ऐसा पाए जाने पर उसके खिलाफ कार्रवाई की जाएगी। इस पर ऑटो यूनियन के अध्यक्ष अख्तर खां ने बताया कि सभी ऑटो चालक अपनी ड्रेस में रहेंगे। इसके अलावा वे अपने पास परिचय पत्र रखेंगे। साथ ही रेलवे स्टेशन रेलवे सर्कुलेटिंग एरिया सहित अन्य जगहों पर आपराधिक तत्वों पर निगरानी रखी जाएगी।
स्टेशनपर अवैध रुप से खाद्य पदार्थ बेचते तीन पकड़े
गंगापुरसिटी| रेलवेसुरक्षा बल (आरपीएफ) ने शनिवार को रेलवे स्टेशन पर अवैध रूप से खाद्य पदार्थ बेचते तीन जनों को पकड़ा है। आरपीएफ उप थाना प्रभारी कमल सिंह ने बताया कि महूकलां निवासी राजेन्द्र सिंह, चूलीगेट निवासी इकराम खां नसियां कॉलोनी निवासी हीरा लाल कीर अवैध रूप से ट्रेनों के आने के दौरान खाद्य पदार्थ बेच रहे थे। बाद में सभी को जमानत पर छोड़ दिया गया।
hin_Deva hin_Deva hin_Deva hin_Deva hin_Deva hin_Deva